open-index/open-wikipedia-markdown huggingface dataset:
خلیل بن احمد فراہیدی

**ابو عبد الرحمٰن خلیل ابن احمد الفراھیدی البصری** (پیدائش: 718ء— وفات: نومبر 790ء) علمِ عروض کے بانی اور ماہرِ لغت و موسیقی۔ آپ عمان میں پیدا ہوئے اور عجمی النسل تھے۔ مشہور عربی مورخ جارج زیدان نے لکھا کہ ہے آپ ایرانی شہزادوں کی نسل سے تھے اور ان کے جد کو شہنشاہِ ایران نے یمن بھیجا تھا۔ یہ بھی کہا جاتا ہے کہ خلیل کے والد وہ پہلے شخص تھے جنھیں حضورِ اکرم (ص) کی وفات کے بعد پہلی بار "احمد" کہا گیا۔ آپ نے اپنی زندگی کا ایک بڑا حصہ بصرہ میں گزارا اور وہیں وفات پائی اور دفن ہوئے۔

## علمِ عروض کے موجد
خلیل بن احمد کو متفقہ طور پر علمِ عروض کا بانی اور موجد مانا جاتا ہے اور اسی وجہ سے ان کا نام تاریخ میں زندہ و جاوید ہے۔ آپ کو علمِ موسیقی سے بھی کامل واقفیت حاصل تھی اور سنسکرت زبان سے بھی واقف تھے اور ان علوم سے فائدہ اٹھا کر آپ نے ایک نیا علم، علمِ عروض، وضع کیا جس میں کسی کلام یا شعر کے بارے میں یہ جانچا جاتا ہے کہ وہ وزن میں ہے یا نہیں۔ علمِ عروض کی بنیاد رکھتے ہوئے آپ نے پانچ دائرے اور پندرہ بحریں اختراع کیں جو آج بھی عربی، فارسی اور اردو شاعری میں استعمال ہوتی ہیں۔

## تصانیف
آپ کی دو تصانیف کے حوالے ملتے ہیں۔
* "کتاب النغم" جو علمِ موسیقی میں تھی۔
* "کتاب العین" جو علمِ لغت میں ہے اور عربی لغت کی پہلی کتاب سمجھی جاتی ہے۔

## حوالہ جات

زمرہ:718ء کی پیدائشیں
زمرہ:786ء کی وفیات
زمرہ:آٹھویں صدی کی عرب شخصیات
زمرہ:آٹھویں صدی کے عرب شعرا
زمرہ:آٹھویں صدی کے عرب مصنفین
زمرہ:آٹھویں صدی کے مصنفین
زمرہ:انیسویں صدی سے قبل کے زمزنویس
زمرہ:بصری شخصیات
زمرہ:عرب لغت نویس
زمرہ:عرب مصنفین
زمرہ:عربی زبان کے ماہرین صرف و نحو
زمرہ:عربی شعراء
زمرہ:عمانی مصنفین
زمرہ:عہد عباسی کے شعرا
زمرہ:قرون وسطی کے عراقی ریاضی دان
زمرہ:قرون وسطی کے عرب ریاضی دان
زمرہ:قرون وسطی کے عرب ماہر لسانیات
زمرہ:ماہر عربیات
زمرہ:174ھ کی وفیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بصرہ کی شخصیات
زمرہ:بصرہ کے گرائمر دان
زمرہ:خلافت عباسیہ کے ریاضی دان
بھاکرا بند

تصغیر|Pt. Jawaharlal Nehru with group of engineers who constructed Bhakra Dam 03
**بھاکرا بند** شمال مشرقی بھارت میں دریائے ستلج پر بنایا گیا ایک کثیرالمقاصد بند ہے۔ یہ بند بھارتی پنجاب اور ہماچل پردیش کی سرحد پر واقع ہے۔ پانی ذخیرہ کرنے کی گنجائش کے اعتبار سے یہ بھارت کا دوسرا سب سے بڑا بند ہے؛ بھارت میں سب سے زیادہ پانی ذخیرہ کرنے کی گنجائش مدھیہ پردیش میں واقع اندرا ساگر بند میں ہے جو 12.22 مکعب کلومیٹر پانی ذخیرہ کر سکتا ہے۔ پانی کے ذخیرے کے اعتبار سے یہ منگلا بند سے بڑا جبکہ تربیلا سے کافی چھوٹا ہے۔

زمرہ:1963ء میں مکمل ہونے والے بند
زمرہ:1968ء میں پایہ تکمیل توانائی ہیکل اساسی
زمرہ:بھارت میں 1963ء کی تاسیسات
زمرہ:دریائے ستلج پر بند
زمرہ:روپنگر
زمرہ:ضلع بیلاسپور، ہماچل پردیش کی عمارات و ساخات
زمرہ:ویکی ڈیٹا سے مختلف مختصر وضاحت
غازی بروتھا بند

**غازی بروتھا** دریائے سندھ پر بنایا گیا ایک پن بجلی کا منصوبہ ہے۔
اگست 2003ءمیں بجلی کی پیداوار کا باقاعدہ آغاز کرنے والے اس منصوبے نے گذشتہ آٹھ برس میں قومی نظام کو تقریباً 53ارب یونٹ بجلی مہیا کی جس کی وجہ سے قومی خزانے کو 2کھرب 26ارب 50کروڑ روپے کی آمدنی ہوئی۔ گذشتہ آٹھ برس میں غازی بروتھا ہائیڈرو پاور پراجیکٹ سے بجلی کی پیداواری لاگت اوسطاً ایک روپیہ 8پیسے فی یونٹ جبکہ تھرمل ذرائع سے اوسطاً 5روپے 36پیسے فی یونٹ رہی۔ دریائے سندھ پر تربیلا ڈیم سے زیریں جانب تعمیر اس منصوبے کے تین حصے ہیں جن میں بیراج، پاور چینل اور پاور کمپلیکس شامل ہیں۔ اس منصوبے کو یہ اعزاز بھی حاصل ہے کہ اس کی پاور چینل دنیا کی سب سے بڑی پختہ نہر ہے جس کی لمبائی 51.9کلومیٹر ہے جبکہ اس میں پانی کے بہاﺅ کی گنجائش تقریباً 56ہزار کیوسک ہے۔
پاور ہاؤس میں پانچ پیداواری یونٹ نصب ہیں، جن میں سے ہر ایک کی پیداواری صلاحیت 290 میگاواٹ ہے۔ یہ امر قابل ذکر ہے کہ منصوبے کے پی سی ون میں پاور ہاؤس سے بجلی کی سالانہ اوسط پیداوار کا اندازہ 6 ارب60 کروڑ یونٹ لگایا گیا تھا، لیکن یہ پاور ہاؤس سالانہ اوسطاً 7 ارب 10 کروڑ یونٹ سستی پن بجلی مہیا کر رہا ہے۔

زمرہ:2003ء میں مکمل ہونے والے بند
زمرہ:2004ء میں پایہ تکمیل توانائی ہیکل اساسی
زمرہ:پاکستان کے بند
زمرہ:پاکستان میں 2004ء کی تاسیسات
زمرہ:پاکستان میں پن بجلی
زمرہ:پاکستان میں پن بجلی گھر
زمرہ:پنجاب، پاکستان میں توانائی
زمرہ:جغرافیہ خیبر پختونخوا
زمرہ:ضلع اٹک
زمرہ:دریائے سندھ پر بند
ایمپئیر

ایمپیئر برقی رو (Current) کی اکائی ہے۔ یہ نام فرانسیسی ماہر طبیعیات اینڈ ایمپیئر (1775‎-1836‎)‎ ‎کے نام سے منسوب ہے۔ اسے ‎ ‎(A) سے ظاہر کرتے ہیں۔ اگر ایک موصل (Conductor) کے کسی نقطہpoint)‎) سے ایک ثانیہ (second) میں ایک کولمب برقی رو گذرے تو اس نقطہ سے گزرنے والی برقی رو ایک ایمپیئر ہوتی ہے۔

يہ بین الاقوامی نظام اکائیات ميں برقی رو كى اكائى ہے اس سے مراد برقی رو كى وه مقدار ہے جو سلور نائٹريٹ كے آبى محلول سے ايک ثانیہ ميں 0.001118 گرام چاندى عليحده كر دے۔

## مزید دیکھیے
* برقی رو ( کرنٹ )
* برقی دباؤ
* کولمب

## حوالہ جات

زمرہ:ایس آئی بنیادی اکائیاں
زمرہ:پیمائشی اکائیاں
زمرہ:برق
زمرہ:برقی انجینئری
جاوا موبائل

جاوا ایپلیکیشن دراصل J2MEجاوا پلیٹ فارم پر بنتی ہے۔ آج کل تقریبا 80فیصد موبائلز میں جاوا آپریٹنگ سسٹم ہوتا ہے۔ سمبیان مہنگا بہت ہے۔ اور اس میں 1MBسے اوپر کی ایپلیکیشن بھی چلتی ہے۔ مگر پائیدار اور اچھا جاوا ہی ہے۔
لیری کنگ لائیو

امریکی ٹیلویژن سی این این کا مشہور پروگرام۔ 80 دہائی میں شروع ہونے والے اس پروگرام میں چالیس ہزار لوگوں کے انٹرویوز کیے گئے۔ جن میں امریکی صدور بھی شامل ہیں۔ لیری کنگ لا ئیو ایک ہی میزبان اور ایک ہی وقت میں نشر کیے جانے والے پروگرام کے طور پر گینز بک آف ورلڈ ریکارڈ میں شامل کیا جا چکا ہے۔ جون 2010ء میں پروگرام کے میزبان لیری کنگ نے خزاں تک اس پروگرام کو بند کرنے کا اعلان کیا۔ بدھ سولہ دسمبر 2010 کو اس شو کا آخری پروگرام ریکارڈ کیا گیا۔ اس کے بعد یہ شو بند کر دیا گیا۔

## حوالہ جات

زمرہ:2010 کی دہائی کے امریکی ٹیلی ویژن سلسلے
زمرہ:انگریزی ٹیلی ویژن پروگرام
زمرہ:1985ء میں شروع ہونے والی امریکی ٹیلی ویژن سیریز
زمرہ:ویکی ڈیٹا سے مختلف مختصر وضاحت
زمرہ:امریکی ٹیلی ویژن پروگرام
زمرہ:1980ء کی دہائی کی امریکی ٹیلی ویژن سیریز
زمرہ:1990ء کی دہائی کی امریکی ٹیلی ویژن سیریز
زمرہ:سی این این
زمرہ:2000ء کی دہائی کی امریکی ٹیلی ویژن سیریز
زمرہ:امریکی ٹیلی ویژن ٹاک شوز
زندہ رود

**زندہ رُود** ایک 4 جلدوں کی سوانح عمری ہے جو جج جاوید اقبال نے اپنے والد محمد اقبال کے بارے میں کی ہے۔

ایک کردار کا نام ہے، جو مشہور فلسفی اور شاعر علامہ اقبال نے اپنی شہرہ آفاق فارسی شاعری کی کتاب جاوید نامہ میں اپنے آپ کے لیے استعمال کیا ہے۔ رُود کے لغت میں کئی ایک معانی ہیں جیسے دریا، ندی، آنے جانے والا وغیرہ۔ چونکہ اس کتاب میں علامہ اقبال نے افلاک کا سفر اپنے راہبر مولانا رومی کی معیت میں طے کیا ہے اور مختلف مشاہیر سے ملاقات کی ہے اور اقبال کے سوا چونکہ سب مرحومین تھے سو اقبال نے اپنے آپ کو اس کتاب میں "زندہ رُود" کہا ہے یعنی زندہ آنے جانے والا۔

تصغیر|200px|اقبال کی سوانحی کتاب کا سرورق۔

علامہ اقبال کے فرزند ڈاکٹر جاوید اقبال نے "زندہ رُود" کے نام ہی سے اردو میں اقبال کی ایک مفصل سوانح عمری لکھی ہے جو تین حصوں پر مشتمل ہے (انٹر نیٹ پر یہ چار حصوں میں تقسیم کی گئی ہے)۔
# حصۂ اول- تشکیلی دور
# حصۂ دوم- وسطی دور
# حصۂ سوم - اختتامی دور

اس کتاب کی دوسری اشاعت 2004ء تک اس کتاب کا فارسی ترجمہ "جاویدانِ اقبال" اور عربی ترجمہ "نہر الخالد" کے نام سے شائع ہو چکا تھا جب کہ انگریزی اور بنگالی زبانوں میں ترجمے کا کام جاری تھا۔

## حوالہ جات

زمرہ:اقبالیات
زمرہ:پاکستانی سوانح عمریاں
زمرہ:پاکستانی غیر افسانوی ادب
زمرہ:محمد اقبال
اصغر سودائی

پروفیسر **اصغر سودائی** (1926ء تا 2008ء) لازوال نعرۂ پاکستان، "پاکستان کا مطلب کیا۔۔۔ لا الہٰ الا اللہ" کے خالق، ماہرِ تعلیم اور شاعر جو سیالکوٹ میں پیدا ہوئے اور 18 مئی 2008ء کو سیالکوٹ میں ہی وفات پا گئے۔

## پیشہ ورانہ زندگی
تعلیم مکمل کرنے کے بعد آپ نے شعبۂ تعلیم کو اپنا پیشہ بنایا، آپ اسلامیہ کالج، سیالکوٹ اور علامہ اقبال کالج، سیالکوٹ کے پرنسپل کے طور پر کام کرتے رہے اور ڈائریکٹر ایجوکیشن پنجاب بھی رہے۔ 1986 میں آپ ریٹائر ہوئے، ریٹائرمنٹ کے بعد سیالکوٹ کالج آف کامرس اینڈ بزنس ایڈمنسٹریشن کی ایڈوائزی کونسل کے رکن بھی رہے۔

## تحریک پاکستان میں سرگرمیاں
آپ تحریکِ پاکستان کے ایک سرگرم رکن تھے اور مذکورہ نعرہ ان کی ایک نظم "ترانۂ پاکستان" کا ایک مصرع ہے اور اس مصرعے نے اتنی شہرت حاصل کی کہ تحریکِ پاکستان کے دوران یہ نعرہ اور تحریکِ پاکستان لازم و ملزوم ہو گئے اور یہ نعرہ ہر کسی کی زبان پر تھا اور آج بھی پاکستانی اس نعرے کو استعمال کرتے ہیں۔ قائدِ اعظم محمد علی جناح جب تحریکِ پاکستان کے دوران سیالکوٹ تشریف لائے تو انکا استقبال کرنے والوں میں اصغر سودائی پیش پیش تھے اور ان کو اپنے کندھوں پر اٹھا کر انکا جلوس نکالا۔

قائدِ اعظم خود بھی اصغر سودائی کے نعرے کی اہمیت کے قائل تھے اور ایک بار انھوں نے فرمایا تھا کہ "تحریکِ پاکستان میں پچیس فیصد حصہ اصغر سودائی کا ہے۔ " [حوالہ درکار ہے]

## شعری مجموعے
آپ نے ایک شعری مجموعہ "چلن صبا کی طرح" یادگار کے طور پر چھوڑا ہے۔ ان کا نعتیہ مجموعہ"شہہ دو سرا" ہے۔ 

## اعزازات
ان کی خدمات کے سلسلے میں انھیں حکومت پاکستان کی طرف سے صدارتی تمغہ برائے حسن کارکردگی سے نوازا گیا۔

## حوالہ جات

زمرہ:اردو شعرا
زمرہ:بیسویں صدی کے شعرا
زمرہ:پاکستانی سیاسی اصطلاحات
زمرہ:پاکستانی سیاسی نعرے
زمرہ:پاکستانی شعرا
زمرہ:پاکستانی محققین
زمرہ:تحریک پاکستان
زمرہ:سیالکوٹی شخصیات
زمرہ:کارکنان تحریک پاکستان
زمرہ:1926ء کی پیدائشیں
زمرہ:2008ء کی وفیات
کوپن ہیگن

**کوپن ہیگن** (Copenhagen) ڈنمارک کا دار الحکومت اور سب سے بڑا شہر ہے۔ یہ ڈنمارک کے جزیرے زیلینڈ پر واقع ہے۔ 1 جنوری 2012 تک اس کی شہری آبادی 1,213,822 تھی۔ کوپن ہیگن کو لگاتار کئی دفعہ بہترین معیار زندگی والا شہر کے طور پر چنا جا چکا ہے اور یہ دنیا کے ماحول دوستانہ شہروں میں ایک ہے۔ لوگ کام پر آنے جانے کے لیے سائیکل کا استعمال کرتے ہیں۔ مجموعی طور پر روزانہ اوسطا 1،2 ملین کلومیٹر سائیکل چلایا جاتا ہے۔
## حوالہ جات


زمرہ:دار الحکومت
زمرہ:گیارہویں صدی میں آباد ہونے والے مقامات
زمرہ:یورپی دارالحکومت
زمرہ:ڈنمارک کے بندرگاہ شہر اور ٹاؤن
زمرہ:ڈنمارک کی بلدیات
زمرہ:ڈنمارک کے دار الحکومت علاقے میں بلدیات
زمرہ:ڈنمارک
زمرہ:یورپ میں گیارہویں صدی کی تاسیسات
زمرہ:یونیورسٹی شہر
زمرہ:بندرگاہ شہر
پلاسٹک

تصغیر|upright=1.35|مختلف اقسام کے پلاسٹک سے بنے گھریلو اشیاء
**پلاسٹک** مختلف اقسام کے مصنوعی یا نیم مصنوعی مواد کا مجموعہ ہیں جن میں پولیمر مرکزی جزو کے طور پر استعمال ہوتے ہیں۔ ان کی پلاسٹکیت کی بدولت پلاسٹک کو ڈھالا، نچوڑا یا دبایا جا سکتا ہے تاکہ مختلف شکلوں میں اشیاء بنائی جا سکیں۔ یہ لچک، دیگر خصوصیات جیسے ہلکا وزن، پائیداری، لچکدار پن، غیر زہریلا ہونا اور کم لاگت میں تیار ہونے کی صلاحیت کے ساتھ، دنیا بھر میں پلاسٹک کے وسیع استعمال کا سبب بنی ہے۔ زیادہ تر پلاسٹک قدرتی گیس اور پیٹرولیم سے تیار کیے جاتے ہیں، جبکہ ایک قلیل مقدار تجدید پزیر مواد جیسے پولی لیکٹک ایسڈ سے بھی حاصل کی جاتی ہے۔

1950 سے 2017 تک تقریباً 9.2 ارب میٹرک ٹن پلاسٹک تیار کیا گیا، جس میں سے نصف سے زیادہ 2004 کے بعد بنایا گیا۔ 2023 میں ابتدائی اعداد و شمار کے مطابق دنیا بھر میں 400 ملین میٹرک ٹن سے زیادہ پلاسٹک تیار کیا گیا۔ اگر موجودہ رجحانات برقرار رہے تو اندازہ ہے کہ 2060 تک سالانہ عالمی پلاسٹک پیداوار 1.3 ارب ٹن سے تجاوز کر جائے گی۔ پلاسٹک کے اہم استعمالات میں پیکجنگ (40%) اور تعمیراتی شعبہ (20%) شامل ہیں۔

بیسویں صدی کے اوائل سے پلاسٹک کی کامیابی اور غلبے نے انسانیت کے لیے اہم فوائد فراہم کیے، جیسے طبی آلات اور ہلکے تعمیراتی مواد۔ کئی ممالک کے نکاسی آب کے نظام پولی وینائل کلورائد پر انحصار کرتے ہیں۔ تاہم، پلاسٹک ماحولیات کے لیے خطرہ بھی بن چکے ہیں، کیونکہ یہ قدرتی ماحول میں بہت سست روی سے تحلیل ہوتے ہیں۔ زیادہ تر پلاسٹک دوبارہ استعمال نہیں ہوتا، کچھ ناقابل استعمال ہوتا ہے، جبکہ بہت سا پلاسٹک لینڈفل یا پلاسٹک آلودگی کا حصہ بن جاتا ہے۔ خاص طور پر مائیکروپلاسٹک پر تشویش پائی جاتی ہے۔ بحری پلاسٹک آلودگی کی مثالیں کچرے کے جزیروں کی شکل میں سامنے آئی ہیں۔ اب تک ضائع ہونے والے تمام پلاسٹک میں سے تقریباً 14% کو جلا دیا گیا جبکہ 10% سے بھی کم کو ری سائیکل کیا گیا۔

ترقی یافتہ معیشتوں میں تقریباً ایک تہائی پلاسٹک پیکجنگ میں اور تقریباً ایک تہائی تعمیراتی کاموں میں استعمال ہوتا ہے، جیسے پائپنگ، پلمنگ اور وینائل سائیڈنگ میں۔ دیگر استعمالات میں گاڑیاں (20% تک پلاسٹک)، فرنیچر اور کھلونے شامل ہیں۔ ترقی پزیر ممالک میں پلاسٹک کے استعمال میں فرق پایا جاتا ہے، جیسے بھارت میں 42% پلاسٹک پیکجنگ میں استعمال ہوتا ہے۔ دنیا بھر میں ہر فرد کے لیے سالانہ اوسطاً 50 کلوگرام پلاسٹک تیار کیا جاتا ہے اور پیداوار ہر دس سال میں دگنی ہو رہی ہے۔

دنیا کا پہلا مکمل طور پر مصنوعی پلاسٹک بیکیلائٹ تھا، جسے 1907 میں نیو یارک میں لیو بیکیلینڈ نے ایجاد کیا، جنھوں نے "پلاسٹک" کی اصطلاح بھی وضع کی۔ آج درجنوں اقسام کے پلاسٹک تیار کیے جاتے ہیں، جیسے پولی تھیلین جو مصنوعات کی پیکجنگ میں استعمال ہوتا ہے اور پولی وینائل کلورائد (پی وی سی) جو تعمیرات اور پائپوں میں اپنی مضبوطی اور پائیداری کے لیے جانا جاتا ہے۔ کئی کیمیا دانوں نے پلاسٹک کی مادّہ سائنس میں خدمات انجام دیں، جن میں نوبل انعام یافتہ ہرمن اسٹاؤڈنگر، "پولیمر کیمیا کے والد" اور ہرمن مارک، "پولیمر فزکس کے والد" شامل ہیں۔

## حوالہ جات


زمرہ:آبی آلودگی
زمرہ:اعدیت
زمرہ:اموادی علم
زمرہ:پلاسٹک کی صنعت
زمرہ:پولیمر
زمرہ:پولیمر کیمیا
زمرہ:ترقی
زمرہ:دوامیت
زمرہ:صارفیت
زمرہ:صفحات مع گراف
زمرہ:صنعتیں
زمرہ:عائقات
زمرہ:کامنز زمرہ جس کا ربط ویکی ڈیٹا پر ہے
زمرہ:مادہ
زمرہ:نامیاتی کیمیا
زمرہ:ویکی ڈیٹا سے مطابقت رکھنے والی مختصر تفصیل
زمرہ:پلاسٹک
مریم جناح

**مریم جناح** قبول اسلام سے پہلے **رتن بائی پٹیٹ** (ولادت: 20 فروری 1900ء – وفات: 20 فروری 1929ء) قائداعظم محمد علی جناح کی دوسری بیوی تھیں۔ شادی کے وقت وہ اپنا پارسی مذہب تبدیل کرکے مسلمان ہو گئی تھیں اور ان کا اسلامی نام **مریم جناح** تھا۔

رتن بائی سر ڈنشا پٹیٹ کی اکلوتی بیٹی تھیں۔ ڈنشا پٹیٹ خود ڈنشا مانکجی پٹیٹ کے بیٹے تھے جنھوں نے برصغیر میں پہلی کاٹن ملز کی بنیاد رکھی۔ پٹیٹ خاندان کپڑے کی صنعت میں بہت بڑا نام تھا اور بمبئی کے امیر ترین گھرانوں میں شمار ہوتا تھا۔

## حوالہ جات

زمرہ:1900ء کی پیدائشیں
زمرہ:1929ء کی وفیات
زمرہ:پارسی شخصیات
زمرہ:وزرائے اعظم پاکستان کے شریک حیات
زمرہ:جناح خاندان
زمرہ:زرتشتیت سے اسلام قبول کرنے والی شخصیات
زمرہ:محمد علی جناح
زمرہ:ویب آرکیو سانچے مع وے بیک روابط
زمرہ:ٹاٹا خاندان
زمرہ:بھارت میں تدفین
زمرہ:بھارتی لاادری
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی مسلم شخصیات
زمرہ:پاکستانی مسلم شخصیات
زمرہ:پاکستانی خواتین
ڈائنامک پروگرامنگ

ریاضیات اور کمپیوٹر سائنس میں **حرکیہ پروگرامنگ** مختلطی (پیچیدہ) مسائل کو سادہ اقدام میں توڑ کر حل کرنے کا طریقہ ہے۔ یہ ایسے مسائل پر اطلاق ہوتا ہے جو تراکب ذیلی مسئلہ کے خوائص کا اظہار کرے اور یہ ذیلی مسائل صرف تھوڑے سے چھوٹے ہوں  اور کامل ذیلی ساخت رکھتے ہوں۔ جب اطلاق ہو تو یہ طریقہ بہت کم وقت لیتا ہے بنسبت سادہ لوح طرائق کے ۔

## حوالہ جات

زمرہ:معادلات
زمرہ:نظاموں کی انجینئری
زمرہ:ویکی ڈیٹا سے مختلف مختصر وضاحت
زمرہ:الخوارزم
زمرہ:تحقیق عملیات
زمرہ:کمپیوٹر سائنس
تفنگ

[تصغیر|245px|ایک [ایئر گن|شکاری خریشہ (hunting rifle) کی تصویر جس میں دوربین کی مانند ایک آلہ بھی نصب کیا گیا ہے۔]]

**تفنگ** (rifle) کو خریشہ بھی کہا جا سکتا ہے جو اس انگریزی کا درست ترین متبادل ہے جبکہ تفنگ نام تو بس ایک فارسی متبادل ہے بندوق کا نا کہ rifle کا؛ لیکن چونکہ اردو میں بندوق ہی مستعمل ہے جبکہ عام نا ہونے کے باوجود تفنگ اردو لغات میں پایا جاتا ہے لہذا دائرۃ المعارف پر خریشہ کی بجائے تفنگ ہی کو اختیار کیا جا رہا ہے۔ قدیم فرانسیسی و جرمنی زبانوں میں rifler یا riffilon وغیرہ کے الفاظ چاک، خراش اور شکن جیسے معنوں میں استعمال ہوتے تھے اور انھی معنوں کی وجہ سے rifle کہلائی جانے والی بندوق کی نال (یعنی خابیہ یا barrel) کے اندرونی جانب، گولی کو ایک مستحکم راہ پر پھینکنے کی خاطر، جو چکر دار خراشیں یا چاک لگانے کا عمل کیا گیا اس کو rifling (یعنی خریشائی یا خریش آوری) کہا گیا اور اس قسم کی چاک دار خابیہ رکھنے والی بندوق یا تفنگ کو rifle کہا جانے لگا۔ اب چونکہ rifle کا درست متبادل خریشہ اختیار کرنے کی بجائے لغتی دستیاب متبادل تفنگ ہی لیا جا رہا ہے لہذا اسی مماثلت سے rifling یعنی خراش آوری کو تفنگاوری کہا جائے گا۔

## حوالہ جات


زمرہ:آتشیں اسلحہ
زمرہ:اسلحات
رب نواز خان نواز

**رب نواز خان نواز**(English:Rabnawaz Khan Chitrali) کا شمار چترال میں بولی جانے والی زبان کھوار کے چند نمایاں شاعروں میں ہوتا ہے۔ آپ کا تعلق چترال کی تحصیل مستوج کے گاؤں بونی سے ہے۔ آپ کی شاعری چترال کی نوجواں نسل میں کافی مقبول ہے۔ ذاکر محمد زخمی کے بعد آپ کو نوجوانوں کا نمائندہ شاعر ہونے کا اعزاز حاصل ہے۔ چترال بھر میں اور چترال سے باہر گلگت بلتستان کے کھوار مشاعروں میں بھی رب نواز خان حصہ لیتے رہے ہیں۔ آپ کی شاعری میں شاہنشاہ غزل ذاکر محمد زخمی کارنگ نظر آتا ہے۔ رب نواز کی ایک کھوار (چترالی) غزل کا اردو ترجمہ رحمت عزیز چترالی نے ویکیپیڈیا کے لیے کیا ہے پیش خدمت ہے۔

## رب نواز خان نواز کی کھوار(چترالی )غزل کا اردو ترجمہ
 
* آسوم زیدان خنائی پوشیکو خمار مہ بویان
* کوسوم وصالو بچن آرمان ای ہزار مہ بویان
** **ترجمہ**: میں اس وقت قید خانے میں موجود ہوں اور میری دلی آرزو ہے کہ اپنے محبوب کا ایک بار دیدار ہو جائے۔ اور کبھی کبھار میں سوچتا ہوں کہ میں اس دنیا سے چلا جاوں یا میری محبوبہ اور اسی لیے ان کے وصال کے لیے میرے دل میں ہزاروں آرمان جاگ اٹتھے ہیں۔
* زروخی دیا و پولمُنڈوخی لیے براغوس باو پروشٹہ اسوم
* ای خپ دیدار نو بیکو اشروان غوچھار مہ بویان
** **ترجمہ**:میں اپنی جسمانی کمزوری کی وجہ سے باربار زمیں پر گرکرخون میں لت پت ہوجانے کے بعد ان سے ملنے جاتا ہوں اور جب ان دیدار کیے بغیر واپس آتا ہوں تو میری آنکھوں سے آنسو آبشار کی طرح گرتے ہیں۔
* مو دیت اوسان پھتوکن برواں وا قنجار مو کورے
* ہر دی پورون مہ بویان نس پھتو جگار مہ بویان
** **ترجمہ**:اے میری محبوبہ! اپنی پلکوں کو تلوار کی طرح تیز نہ کرو اور اپنی بھوئیں خنجرکی طرح تیز نہ کرو۔ کیوں کہ ان کی وجہ سے میرا دل چھلنی ہوجاتا ہے اورمیرا جگر ٹکڑے ٹکڑے ہوجاتا ہے۔
* اوا ارمانو باغہ آرزواں کشمان اریتام
* تمھ وصالہ وا کوس عمر برابار مہ بویان
** **ترجمہ**:میں نے تمناﺅن کے چمن میں آرزوئیں کاشت کیں، اب اور کسی کے وصال کی طمع نہیں کیوں کہ میری عمرعزیزخاتمے کے قریب ہے۔
* اوچ بویان ڈونڈیرو باغ شیوران الفتو چمن
* ای خوشپہ خپ پو شیکو خیالان بہار مہ بویان
** **ترجمہ**:سرسبز ہو رہا ہے ویران باغ اور چمن الفت میں بھی ہریالی آگئی ہے، خواب میں ایک بار اگر ان کی جھلک دکھائی دیتی ہے تو میرے خیالوں میں بہار آجاتی ہے
* ہیہ دنیو ای نظام تہ و بالا سف ڈوکہ خام
* غربتو تاج نو بیکن ہردی ران وار وار مہ بویان
** **ترجمہ**:اس دنیائے فانی کا ایک ہی نظام ہے اور یہ سارے ڈھلانوں اور ھموار زمیننوں کو ایک ساتھ تہ وبالا کرتا ہے۔ تاج غربت نہ ہونے کی وجہ سے میرادل تار تار ہوجاتا ہے۔
* دار اوچے بوخت سے بڑچھیے پزا کوری انتظارہ
* نگہ مہ روئیتو دیتی ماریکوت تیار مہ بویان
** **ترجمہ**: ڈنڈے اور سنگ لے کر وہ میرے انتظار میں ہے، اورجب مجھے راستے میں ملتی ہے تو مجھے مارنے کے لیے تیار ہوجاتی ہے۔
* ہمش خیال تہ سوری چھوئی انوس کیہ ہوشہ نکی
* سحر تا شامہ پتی تتے انتظار مہ بویان
** **ترجمہ**: اے میر ی محبوبہ!ہمیشہ میں تیرے بارے میں سوچتا رہتا ہوں اور دن رات مدہوش رہتا ہوں،اور صبح سے لے کر شام تک تیرا انتظار کرتارہتا ہوں۔
* گئے کی نوازو نسہ اوشلوواوا ژان بدانار
* اوا کی تہ پاشیمان مختصر سفار مہ بویان
** **ترجمہ**:آجاو نواز کے نزدیک جان کنی کے عالم میں،اوراس وقت جب تیرادیدار ہو جائے تومیری روح آسانی سے پرواز کرجاتی ہے اور میرا سفر مختصر ہوجاتاہے۔
^ رحمت عزیزچترالی کی کتاب* کھوارزبان و ادب کی تاریخ* ناشر کھوار اکیڈمی سے اقتباس

زمرہ:چترالی شاعر
زمرہ:کھوار شعراء
ملہال مغلاں

تصغیر|304x304پکسل

**ملہال مغلاں**  پاکستان کا ایک پاکستان کی یونین کونسلیں جو ضلع چکوال میں واقع ہے
 ایک اہم قصبہ اور یونین کونسل ہے۔ یہ چکوال سے تقریبا35کلومیٹرچکوال سوہاوہ روڈ پر واقع ہے۔ یونین کونسل ملہال مغلاں بملہ، غازیال اور دھروگی راجگان کہالہ،جنڈیالہ رائیکا، جنڈیالہ بکھڑال،پھوٹاکی، ڈھیری,چکوال تسہ موہڑہ، سابہ موہڑہ، سنگوالی، پنڈی گجراں ، بھبھڑ پر مشتمل ہے۔
یہاں کی اکثر آبادی کا تعلق اعوان دھمیال، مغل اورمنہاس راجپوت برادری سے ہے۔ 

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:ضلع چکوال کی یونین کونسلیں
زمرہ:ضلع چکوال کے آباد مقامات
محمڈن ایجوکیشن کانفرنس

سرسید احمد خان نے 27 دسمبر، 1886ء كو محمڈن ایجوكیشنل كانفرنس كی بنیاد ركھی اس كانفرنس كا بنیادی مقصد مسلمانوں كی تعلیمی ترقی كے لیے اقدامات كرنا تھا۔ اس كا پہلا اجلاس علی گڑھ میں ہوا۔ كانفرنس نے تعلیم كی اشاعت كے لیے مختلف مقامات پر جلسے كئے۔ ہر شہر اور قصبے میں اس كی ذیلی كمیٹیاں قائم كی گئیں۔ اس كانفرنس كی كوششوں سے مسلمانوں كے اندر تعلیمی جذبہ اور شوق پیدا ہوا۔ اس كانفرنس نے ملك كے ہر حصے میں اجلاس منعقد كئے اور مسلمانوں كو جدید تعلیم كی اہمیت سے روشناس كرایا۔ اس كانفرنس كے سربراہوں میں نواب محسن الملك، نواب وقار الملك، شبلی نعمانی اور مولانا الطاف حسین حالی جیسی ہستیاں شامل تھیں۔
محمڈن ایجوكیشنل كانفرنس كا سالانہ جلسہ مختلف شہروں میں ہوتا تھا۔ جہاں مقامی مسلمانوں سے مل كر تعلیمی ترقی كے اقدامات پر غور كیا جاتا تھا اور مسلمانوں كے تجارتی، تعلیمی، صنعتی اور زراعتی مسائل پر غور كیا جاتا تھا۔

آل انڈیا مسلم لیگ كا قیام بھی 1906ء میں محمڈن ایجوكیشنل كانفرنس كے سالانہ اجلاس كے موقع پرڈھاكہ كے مقام پر عمل میں آیا۔ محمڈن ایجوكیشنل كانفرنس كے سالانہ اجلاس كے موقع پر برصغیر كے مختلف صوبوں سے آئے ہوئے مسلم عمائدین نے ڈھاكہ كے نواب سلیم اللہ خاں كی دعوت پر ایك خصوصی اجلاس میں شركت كی۔ اجلاس میں فیصلہ كیا گیا كہ مسلمانوں كی سیاسی راہنمائی كے لیے ایك سیاسی جماعت تشكیل دی جائے۔ یاد رہے كہ سرسید نے مسلمانوں كو سیاست سے دور رہنے كا مشورہ دیا تھا۔ لیكن بیسویں صدی كے آغاز سے كچھ ایسے واقعات رونما ہونے شروع ہوئے كہ مسلمان ایك سیاسی پلیٹ فارم بنانے كی ضرورت محسوس كرنے لگے۔ ڈھاكہ اجلاس كی صدارت نواب وقار الملك نے كی۔ نواب محسن الملك; مولانامحمد علی جوہر٬ مولانا ظفر علی خاں٬ حكیم اجمل خاں٬ اور نواب سلیم اللہ خاں سمیت بہت سے اہم مسلم اكابرین اجلاس میں موجود تھے۔ مسلم لیگ كا پہلا صدر سر آغا خان كو چنا گیا۔ مركزی دفتر علی گڑھ میں قائم ہوا۔ تمام صوبوں میں شاخیں بنائی گئیں۔ برطانیہ میں لندن برانچ كا صدر سید امیر علی كو بنایا گیا۔

زمرہ:پاکستان میں اسلام
زمرہ:پاکستان میں واقعات
زمرہ:تحریک پاکستان
زمرہ:جامعہ علی گڑھ
زمرہ:علی گڑھ
زمرہ:ہندوستان میں 1886ء کی تاسیسات
زمرہ:برطانوی ہند میں 1890ء کی دہائی
زمرہ:برطانوی ہند میں 1880ء کی دہائی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی منصوبہ پاکستان کے مضامین
زمرہ:پاکستان میں منعقدہ تقریبات
درون ھنو(کھوار کتاب)

چترال میں بولی جانے والی زبان کھوار میں شاعری کی یہ کتاب اسرار الدین، جو کھوار زبان کے پہلے ڈراما نگار بھی ہیں، کا تحریر کردہ پہلا مجموعہ کلام ہے - یہ کتاب کھوار زبان میں لکھی گئی ہے اور اس میں پہلی بار کھوار آزاد نظمیں شامل کی گئی ہیں، اس سے پہلے کھوار زبان میں آزاد نظمیں لکھنے کی روایت نہیں تھی گوکہ کھوار زبان میں آشور جان نامی ایک صنف موجود ہے جو آزاد شاعری کی ایک شکل ہے لیکن پروفیسر اسرارالدین کی آزاد شاعری آشورجان سے بالکل مختلف ہے-

## حوالہ جات

زمرہ:کھوار کتب
جغرافیائی امتیاز

**جغرافیائی امتیاز** یا امتیازی بلندی (Topographic Prominence یا Relative Height) کسی پہاڑ یا پہاڑی کی چوٹی اور اس کے گرد پست ترین لکیر (جو اس سے اونچی کسی اور چوٹی کے گرد نہ ہو) کے درمیان عمودی بلندی کو کہتے ہیں۔ یہ کسی چوٹی کی آزادی کا پیمانہ ہے۔ "کول" اس لکیر پر ایک منفرد نقطہ ہوتا ہے اور مورث اس سے اونچا پہاڑ ہوتا ہے۔

زمرہ:کوہ پیمائی
زمرہ:وضعی تخطیط
زمرہ:طبیعی جغرافیہ
قاضی عنایت جلیل عنبر

**قاضی عنایت جلیل عنبر** کا شمار کھوار زبان کے ممتاز شعرا، ادیبوں اور خیبرپختونخوا کے مایہ ناز براڈکاسٹرز ہوتا ہے۔

## ابتدائی حالات
قاضی عنایت جلیل عنبر کی پیدائش5 اپریل 1969 کو واشیچ، تورکھو، ضلع چترال میں ہوئی۔ آپ نے ابتدائی تعلیم اپنے آبائی گاؤں سے حاصل کی اور ایم-اے (پولیٹیکل سائنس) کی ڈگری پشاور یونیورسٹی سے حاصل کی۔

## بانی
قاضی عنایت جلیل انجمن ترقی کھوار حلقہ پشاور(ادبی تنطیم) کے بانی، سابق صدر (1999-2012)اور موجودہ سرپرست اعلیٰ ہیں۔ اس کے علاوہ وفا ویلفیر سوسایٹی واشچ (WWSW ،فلاحی تنظیم) کے بھی بانی اور سرپرستِ اعلی ہیں۔

## صحافتی خدمات
# ریزیڈنٹ ایڈیٹر: بزمِ کھوار دروش چترال
# ریزیڈنٹ ایڈیٹر: ہمکلام اخبار دروش چترال
# ریزیڈنٹ ایڈیٹر: ماہنامہ شندور کراچی
# چیف ایڈیٹر: گُرزین پشاور
# کالم نگار: چترال ٹایمز اور شندور

## ہلال احمر
# فی الحال قاضی عنایت جلیل ہلال احمر پاکستان میں بطور پراجیکٹ آفیسر خدمات انجام دے رہے ہیں۔

## تحقیقیی مقالات
آپ کھوار زبان میں بیس سے زائد تحقیقی مقالے لکھ چکے ہیں جن کو ادبی حلقوں میں کافی پزیرائی ملی۔ یہ مقالہ جات چترالی تہذیب و تمدن، معاشرت، تاریخ،کھوار زبان کی دوسری زبانوں سے روابط، موسیقی اور کھیل تماشوں پر مشتمل ہیں۔ یہ مقالہ جات ریڈئو پاکستان سے گُرزین کے نام سے 2 سال تک نشر ہوتے رہے اور ان کو خوب پزیرائی ملی۔

## ریڈیو پاکستان
قاضی عنایت جلیل نے ریڈیو پاکستان پشاور کے کھوار پروگرام میں بطور میزبان 1988 سے اپنے کیئریر کی ابتدا کی اور ابھی تک ریڈیو پاکستان پشاور اورپختونخوا ریڈیو ایف ایم 92.2 سے بطور سینئر میزبان منسلک ہیں اور سامعین میں انتہائی مقبول ہیں۔

## ٹیلی ویژن
ٹی وی ہوسٹنگ : خیبر نیوزٹیلی ویژن سے 2011 تا 2012 تک وابستہ رہے اور کئی مقبول پروگرام کی مسودہ نویسی کے ساتھ ساتھ میزبانی بھی کرتے رہے۔

## ایوارڈزو اعزازات
# نامزدگی برائے پی بی سی ریجنل اکسلنسی ایوارڈ 1998۔ پشاور
# انٹر نیشنل ایوارڈ برائے کسٹمر سٹسفکشن 2002.جرمنی
# سر ناصرالملک ایوارڈ 2004۔ چترال (ادبی خدمات)
# بیسٹ اچیور اوارڈ 2005۔ دھلی انڈیا
# گندہارا ہندکو بورڈ ایوارڈ 2013۔ پشاور
# تعریفی سند: چترال پولیس 1987،برائے آپریشن روسی ہیلی کاپٹرز، (یہ ھیلی کاپٹرز زیوار گول چترال میں غلطی سے اتر گئے تھے)
# تعریفی سند: ہلال احمر پاکستان : رضاکارانہ خدمات آرمی پبلک اسکول رسکیو اپریشن 2014
## تخلیقات
# Pictorial History and Civilization of Chitral۔ زیر طبع
# شعری مجموعہ۔ زیر طبع

زمرہ:1969ء کی پیدائشیں
زمرہ:اردو کالم نگار
زمرہ:بقید حیات شخصیات
زمرہ:پاکستانی مصنفین
زمرہ:چترال کی شخصیات
زمرہ:چترالی شخصیات
صحرا کی جلی دھوپ

**صحرا کی جلی دھوپ** چترال کے نوجوان شاعر مشہود شاہد کا پہلا اردو مجموعہ کلام ہے جسے ماہنامہ نوائے چترال لاہور نے شائع کیا ہے۔ 

زمرہ:اردو شاعری
خیالو سفر(کتاب)

خیالو سفر نامی یہ کتاب انجمن ترقی کھوار چترال کے رکن انور الدین انور کی تحریر کردہ دوسری کتاب ہے۔ اس سے پہلے آپ کی افکار انور کے نام سے کتاب شائع ہو چکی ہے۔ انور الدین انور کا تعلق پاکستان کے ضلع چترال کی تحصیل دروش سے ہے۔ پیشے کے لحاظ سے مدرس ہیں۔ اردو اور کھوار زبان میں شاعری کرتے ہیں۔ یہ کتاب ماہنامہ نوائے چترال لاہور نے شائع کی ہے۔

## حوالہ جات

زمرہ:کھوار شاعری
زمرہ:کھوار کتب
چین بہ جبین(سفرنامہ)

**چین بہ جبین** چترال کے معروف کالم نگار، شاعر، ادیب، نقاد اور ماہرتعلیم ڈاکٹر عنایت اللہ فیضی کا سفرنامہ چین ہے جسے دوست پبلی کیشنز لاہور نے شائع کیا ہے-
## حوالہ جات

زمرہ:سفرنامہ
قصیدہ بردہ کا کھوار ترجمہ

قصیدہ ء بردہ شریف کا کھوار زبان میں ترجمہ وادی چترال ممتاز شاعر محمد عرفان چھتراری نے کیا ہے اور ماھنامہ نوایے چترال لاہور نے اس کتاب کو شایع کیا ہے۔ کھوار زبان میں قصیدہ ء بردہ شریف کا یہ پہلا باقاعدہ ترجمہ ہے گو کہ قصیدہ ء بردہ شریف کے غیر مطبوعہ ترجمے کھوار اکیڈمی اور انجمن ترقی کھوار چترال میں موجود ہیں لیکن محمد عرفان چھتراری کا ترجمہ قصیدہ ء بردہ شریف کا پہلا ترجمہ ہے۔ قصیدہ ء بردہ شریف (عربی:قصيدة البردة) ایک شاعرانہ کلام ہے جو مصر کے معروف صوفی شاعر ابو عبد اللہ محمد ابن سعد البوصیری (1211ء-1294ء) نے تحریر فرمایا۔ آپ کی تحریر کردہ یہ شاعری پوری اسلامی دنیا میں نہایت معروف ہے۔ قصیدہ ء بردہ شریف کے دنیا کے بے شمار زبانوں میں تراجم ہو چکے ہیں-

زمرہ:اسلامی شاعری
زمرہ:صوفیانہ ادب
زمرہ:نعتیہ شاعر
زمرہ:نعتیہ شاعری
ہندوکش اسٹڈی سیریز(کتاب)

**ہندوکش اسٹڈی سیریز** جلد 1(English:Hindukush Study Series Vol 1) نوجوان محقق، ماہرتعلیم اور دانشور پروفیسر رحمت کریم بیگ کی چترال، کالاش، چترالی زبان، چترالی ثقافت، تہذیب وتمدن کے بارے میں انگریزی کتاب ہے۔ اس کتاب کی اب تک صرف دو جلدیں شایع ہو چکی ہیں- رحمت کریم بیگ گورنمنٹ ڈگری کالج بونی ضلع چترال میں پروفیسر ہیں اور چترال کے انگریزی لکھاریوں میں ممتاز مقام رکھتے ہیں۔

## دیگر کتابیں
* ہندوکش اسٹڈی سیریز(کتاب) جلد 1
* ہندوکش اسٹڈی سیریز جلد دوم
* دی کالاش آف چترال
* اسلام مس ریپریذنٹڈ بئی مسلمز
* چترال ٹور گائیڈ

زمرہ:انگریزی کتب
زمرہ:چترالی تہذیب
زمرہ:کالاش تہذیب
زمرہ:کھو تہذیب
انٹرنیٹ سنسر

350px|تصغیر|انٹرنیٹ سنسرشپ کی ڈگری ممالک کے درمیان مختلف ہوتی ہے۔ جمہوریتوں میں عام طور پر اعتدال پسند سنسرشپ ہوتی ہے، جو شہریوں کو معلومات تک رسائی اور عوامی مباحثوں میں حصہ لینے کی اجازت دیتی ہے، حالانکہ کچھ جائز پابندیاں ہیں۔ اس کے برعکس، مطلق العنان حکومتیں بیانیہ کو کنٹرول کرنے اور اختلاف رائے کو دبانے کے لیے انٹرنیٹ تک رسائی پر سخت پابندیاں عائد کرتی ہیں۔ وہ سنسرشپ کو مواصلات کو محدود کرنے اور سیاسی اور سماجی مسائل پر بحث کو روکنے کے لیے بطور آلہ استعمال کرتے ہیں، خاص طور پر انتخابات یا احتجاج جیسے اہم واقعات کے دوران۔
**انٹرنیٹی مراقبت** سے مراد انٹرنیٹ پر معلومات کی طباعت یا حصول پر تظبیط یا بیخ کنی ہے۔ اس کے قانونی پہلو عام مراقبت سے ملتے جلتے ہیں۔

انٹرنیٹی مراقبت مغربی ممالک میں خاصی عام ہے جہاں اسے قانون نافذ کرنے والے ادارے ایسی سختی سے عملدرآمد کرواتے کہ مراقبی کو چیں کی اجازت بھی نہیں ہوتی۔ امریکا میں ویکی لیکس کے موقع پڑھنے اور اس پر تبصرہ لکھنے پر امریکی طلبہ اور فوجیوں کو امریکی محکمہ خارجہ کی طرف سے اپنا نقصان کرنے کی دھمکی دی گئی۔ امریکی محکمہ گھربار تحفظ مواقع جال پر حقوق طبع کی خلاف ورزی کا الزام لگا کر گرفتاریاں بھی مکمل کرتا ہے۔

کینیڈا میں ایسے حبالہ مواقع بند کرنے کا انتظام ہے جن پر کم عمر فحاشی دکھانے کا الزام ہو۔ اس کے علاوہ حقوق طبع کا سہارا لیتے ہوئے تلاش کندہ موقع (جیسا کہ آئیسو ہنٹ) پر بھی بندشیں لگائی جا چکی ہیں۔ کینڈائی سرکار نے فلسطینی سفارتکار کو ایک منظرہ کا ربط ٹوٹر پر لکھنے پر ملک بدر کر دیا۔

برطانیہ میں دو افراد کو فیسبک پر اگست 2011ء میں دنگا فساد پر اکسانے کے الزام میں چار سال قید کی سزا سنائی گئی۔ اس کا مقصد انٹرنیٹ پر بذریعہ خوف مراقبت کرانا ہے۔ برطانوی وزیر اعظم نے جالبیی سماجی ابلاغ پر پابندیوں کے حق میں دلائل دیے۔

چین جیسے بڑے ممالک میں بھی انٹرنیٹی مراقبت نافذ کی جاتی ہے۔

بعض اسلامی ممالک میں سرکار کی طرف سے ایسے ادارے قائم ہیں جو عوامی شکایت پر قابل اعتراض مواد رکھنے والے صفحات تک رسائی مشکل بنا دیتے ہیں۔
پاکستان میں عدالتی حکم پر بعض حبالہ صفحات پر پابندی لگانے کے واقعات ہوئے ہیں۔ ایسے واقعات پر مغربی اخبار نویس اور عوام بڑا شور و غوغا کرتے پائے جاتے ہیں۔

تیسری دنیا کے ممالک حبالہ صفحات تک رسائی کو مشکل بنانے کی حد تک مراقبت کی قدرت رکھتے ہیں جبکہ امریکا اور برطانیہ جیسے بڑے مغربی ممالک حبالہ مواقع ہی بند کرا دیتے ہیں۔

امریکی حکومت دوسرے ممالک پر سفارتی دباؤ ڈال کر مراقبت قوانین منظور کرواتی ہے۔ ایسے ممالک میں ہسپانیہ جیسے مغربی ممالک بھی شامل ہیں۔ امریکی حکومت فکری راہزنی کا الزام لگا کر بغیر عدالت کے انٹرنیٹی مواقع بند کروا دیتی ہے،
## حوالہ جات


زمرہ:اخفائے راز
زمرہ:اطلاعاتی معاشرہ
زمرہ:انٹرنیٹ
زمرہ:انٹرنیٹ کی ثقافت
زمرہ:انٹرنیٹی مراقبت
زمرہ:سلامتئ شمارندی نیٹ ورک
زمرہ:شہری قانون (عدالتی نظام)
زمرہ:ورلڈ وائڈ ویب
زمرہ:ویکی ڈیٹا سے مطابقت رکھنے والی مختصر تفصیل
اسلام مس ریپریذنٹڈ بئی مسلمز

**اسلام مس ریپریذنٹڈ بئی مسلمز**  نوجوان محقق، ماہرتعلیم اور دانشور پروفیسر رحمت کریم بیگ کی اسلام کے بارے میں انگریزی کتاب ہے۔ اس سے قبل بھی مصنف کی چار کتابیں شایع ہو چکی ہیں - رحمت کریم بیگ گورنمنٹ ڈگری کالج بونی ضلع چترال میں پروفیسر ہیں اور چترال کے انگریزی لکھاریوں میں ممتاز مقام رکھتے ہیں۔

## دیگر کتابیں
* ہندوکش اسٹڈی سیریز(کتاب) جلد 1
* اسلام مس ریپریذنٹڈ بئی مسلمز
* دی کالاش آف چترال
* چترال ٹور گائیڈ
* ہندوکش اسٹڈی سیریز جلد دوم

زمرہ:اسلامی کتب
زمرہ:انگریزی کتب
چترال(کتاب)

**چترال** نامی یہ کتاب ممتاز محقق، ماہر تعلیم اور دانشور پروفیسر ڈاکٹر عنایت اللہ فیضی کی تخلیق ہے جو چترال، کالاش، چترالی زبانوں، چترالی ثقافت، تہذیب وتمدن اور چترال کے لوک ادب کے بارے میں اردو زبان میں لکھی گئی ہے۔ اس کتاب کو لوک ورثہ اسلام آباد نے شایع کیا ہے۔ عنایت اللہ فیضی گورنمنٹ ڈگری کالج چترال میں پروفیسر ہیں اور سرحد کے چند ممتاز کالم نویسوں میں آپ کا شمار ہوتا ہے۔

کتاب
ہردیان اشٹوک

ھردیان اشٹوک نامی یہ کتاب نوجوان کھوار شاعر خالد بن ولی کی تخلیق ہے جو اس کا پہلا کھوار مجموعہ کلام ہے۔ خالد بن ولی چترال کے ممتاز قانون دان اور کھوار شاعر عبدالولی خان عابد کے صاحبزادے ہیں۔

زمرہ:کھوار شاعری
زمرہ:کھوار کتب
مہ عشق مہ جنون

"مہ عشق مہ جنون" (English:Ma Ishq ma junoon) نامی یہ شاعری کی کتاب ممتاز کھوار شاعر اور سماجی کارکن ذاکر محمد زخمی کی تخلیق ہے جو اس کا پہلا مجموعہ کلام ہے۔ کھوار اکیڈمی نے ذاکر محمد زخمی کو مہدی حسن کا خطاب عطا کیا ہے۔

زمرہ:پاکستانی کتب
زمرہ:کھوار شاعری
زمرہ:کھوار کتب
رحمت کریم بیگ

پروفیسر رحمت کریم بیگ گورنمنٹ ڈگری کالج بونی ضلع چترال میں پروفیسر ہیں اور چترال کے انگریزی لکھاریوں میں ممتاز مقام رکھتے ہیں۔ ان کی ہندوکش اسٹڈی سیریز جلد 1(English:Hindukush Study Series Vol 1) اور جلد دوم، چترال ٹور گائیڈ، اسلام مس ریپریذنٹڈ بئی مسلمز اور دی کالاش آف چترال نامی کتابیں انگریزی زبان میں شایع ہو چکی ہیں۔ آپ کا شمار چترال کے نوجوان محققیں، ماہرین تعلیم اور دانشوروں میں ہوتا ہے۔ آپ کی تحریروں کا موضوع چترال، کالاش، چترالی زبان، چترالی ثقافت، تہذیب وتمدن ہے۔
افسانان کتاب

**افسانان کتاب** نوجوان محقق، کھوار شاعر، افسانہ نگار، کالم نگار، دانشور اور انفارمیشن آفیسر چترال محمد یوسف شہزاد کی کھوار زبان کے چند افسانہ نگاروں کے افسانوں پر مشتمل کتاب ہے - یہ کھوار افسانوں کی پہلی کتاب ہے جسے انجمن ترقی کھوار چترال نے شایع کیا ہے۔ کھوار کے افسانہ نگاروں میں شیر ولی خان اسیر، گل مراد خان حسرت، عنایت اللہ فیضی، ممتاز حسین، محمد نقیب اللہ رازی، رحمت عزیز چترالی اور محمد یوسف شہزاد شامل ہیں۔ محمد یوسف شہزاد انجمن ترقی کھوار چترال کے صدر رہ چکے ہیں۔ اور چترال کے اردو اور کھوار لکھاریوں میں ممتاز مقام رکھتے ہیں۔ آپ چترال کے اخبارات میں کالم بھی لکھتے ہیں۔ کھوار شاعری کے ساتھ ساتھ کھوار نثر میں بھی لکھتے ہیں اور ہر خاص و عام میں مقبول ہیں۔ ابھی تک آپ کا مجموعہ کلام منظر عام پہ نہیں آیا ہے۔ 

## انجمن ترقی کھوار کی دیگر کتابیں
* چترال ایک تعارف 
* بانگ اخون
* بوسون(کھوار) شعری مجموعہ
* چترال اور الحاق پاکستان
* گل گمبوری

زمرہ:کھوار افسانے
زمرہ:کھوار کتب
ذاکر محمد زخمی

**ذاکر محمد زخمی** پاکستان کے ضلع چترال میں مقیم کھوار کے نمایاں شاعر، سماجی کارکن اور ھردل عزیز ادبی شخصیت ہیں۔ مہ عشق مہ جنون کے نام سے آپ کا کھوار زبان میں پہلا شعری مجموعہ منظر عام پہ آچکا ہے۔ اور دوسرا شعری مجموعہ عنقریب منظر عام پہ آنے والا ہے۔ آپ چترال وژن، چترال ٹایمز، چترال نیوز، چترال ٹوڈے اور دیگر اخبارات، رسایل اور جراید میں آرٹیکلز بھی لکھتے ہیں۔ اور ادبی تقاریب اور مشاعروں کی میزبانی بھی کرتے ہیں۔ -
تصغیر|Right|200px|ذاکر محمد زخمی کی کھوار شاعری کا عکس

## مزید دیکھیے
* گل نواز خاکی

زمرہ:پاکستانی شعرا
زمرہ:پاکستانی کالم نگار
زمرہ:خیبر پختونخوا کے شعراء
زمرہ:ضلع چترال
زمرہ:ضلع چترال کے شعراء
زمرہ:کھوار شعراء
کھوار بول چال

**کھوار بول چال** نامی یہ کتاب ممتاز محقق، ماہرتعلیم اور دانشور پروفیسر ڈاکٹر عنایت اللہ فیضی کی تخلیق ہے جو کھوار زبان سیکھنے کے مفید کتاب ہے، یہ کتاب اردو اور کھوار زبان میں لکھی گیی ہے۔ اس کتاب کو انجمن ترقی کھوار چترال نے شایع کیا ہے۔

زمرہ:بچوں کا ادب
زمرہ:بچوں کی کتابیں
زمرہ:درسی کتب
زمرہ:کھوار
زمرہ:کھوار ادب
زمرہ:کھوار کتب
وخان اے ونڈو ٹو سینٹرل ایشیاء

**وخان، اے ونڈو ٹو سینٹرل ایشیا** نامی یہ کتاب ممتاز محقق، ماہر تعلیم اور دانشور پروفیسر ڈاکٹر عنایت اللہ فیضی کی تخلیق ہے جو چترال اور وخان، چترالی اور وخی ثقافت، تہذیب وتمدن کے بارے میں انگریزی زبان میں لکھی گیی ہے۔ اس کتاب کو القلم پبلشرز اسلام آباد نے شایع کیا ہے۔

زمرہ:انگریزی کتب
زمرہ:تاریخ چترال
زمرہ:چترالی تہذیب
زمرہ:وخان
اجنو

framepx|تصغیر|بائیں|وادی اجنو چترال کا حسین منظر
اجنو پاکستان کے ضلع چترال کے تحصیل تورکھو کی ایک وادی کا نام ہے جو سطح سمندر سے ساڑھے سات ہزار فٹ بلندی پر وخان کی پٹی کے ساتھ واقع ہے۔ 

زمرہ:پاکستان کی وادیاں
زمرہ:چترال
زمرہ:چترال کی وادیاں
جہانگیرخان

**جہانگیر خان** پاکستان کے سابقہ عالمی نمبر 1 اسکواش کے کھلاڑی ہیں۔
## ولادت
10 دسمبر 1963ء دنیائے اسکواش کے سب سے عظیم کھلاڑی جہانگیر خان کی تاریخ پیدائش ہے۔
## خاندان
جہانگیر خان کراچی میں پیدا ہوئے۔ ان کا آبائی گھر نواں کلے پشاور تھا ان کے والد روشن خان خود بھی اسکواش کے معروف کھلاڑی تھے اور 1957ء میں برٹش اوپن اسکواش ٹورنامنٹ جیت چکے تھے۔ روشن خان اپنے بڑے بیٹے طورسم خان کواسکواش کا عالمی چیمپئن بنانا چاہتے تھے اور ان کی تمام توجہ بھی انھیں پر مرکوز تھی کہ 26 نومبر 1979ء کو طورسم خان وفات پاگئے۔ طورسم خان کی وفات کے بعد روشن خان نے جہانگیر خان کو اسکواش کے مقابلوں کے لیے تیار کیاجنہوں نے اپریل 1981ء میں پہلی مرتبہ برٹش اوپن اسکواش ٹورنامنٹ کا فائنل کھیلنے کا اعزاز حاصل کیا۔

## عالمی اعزاز
جہانگیر خان پہلے برس تو برٹش اوپن نہیں جیت سکے مگر اسی برس انھوں نے اپنے ہم وطن قمر زمان کو ورلڈ اوپن اسکواش ٹورنامنٹ کے فائنل میں شکست دے کر کامیابیوں اور کامرانیوں کے اس سفر کا آغاز کیا جس کی کوئی مثال اسکواش کی دنیا میں توکجا کھیلوں کی دنیا میں بھی دور دور تک نہیں ملتی۔ جہانگیر خان 1993ء تک اسکواش کی دنیا پر راج کرتے رہے اس دوران میں انھوں نے دنیائے اسکواش کی ہر بڑی چیمپئن شپ جیتی اور 1981ء سے 1986ء تک ہر مقابلے میں ناقابل شکست رہے۔ اپنے کیریئر میں انھوں نے دس مرتبہ برٹش اوپن اور چھ مرتبہ ورلڈ اوپن اسکواش ٹورنامنٹ جیتنے کا اعزاز حاصل کیا۔ ان کا 6 مرتبہ ورلڈ اوپن اسکواش ٹورنامنٹ جیتنے کا ریکارڈ تو جان شیر خان توڑ چکے ہیں مگر ان کا 10 مرتبہ برٹش اوپن جیتنے کا ریکارڈ آج بھی برقرار ہے۔ جہانگیر خان کو اسکواش کی عالمی تنظیم ورلڈ اسکواش فیڈریشن کا آئندہ 4 سال کے لیے اعزازی صدر ر ہے، اس سے قبل بھی اسکواش کی عالمی تنظیم کے اعزازی صدر کے طور پر اپنی خدمات سر انجام دے چکے ہیں
واضح رہے کہ جہانگیر خان انٹرنیشنل اسکواش سرکٹ میں ایک ناقابل شکست کھلاڑی تصور کیے جاتے تھے جب کہ ان کے حوالے سے یہ بھی مشہور ہے کہ انھوں نے مسلسل 555 میچز میں کامیابی کو اپنے گلے لگایا۔

### ورلڈ اوپن فائنل

### برٹش اوپن فائنل

## مزید دیکھیے
* برٹش اوپن اسکواش چیمپئن شپ
## بیرونی روابط
* اسکواش کے ناقابل یقین خان: حصہ سوم جہانگیر
* خان خاندان، ایک اسکواش خاندان حصہ سوم
* پاکستان اسکواش - خان بالادستی حصہ چہارم
* Squashpics.com میں جہانگیر خان پیج
* جان شیر خان کے ساتھ جہانگیر کی رقابت کی تفصیلات
* مارک ٹالبوٹ کے ساتھ جہانگیر کی سخت گیند اسکواش رقابت پر مضمون
* ورلڈ اسکواش ایوارڈ
* خان اسکواش مینجمنٹ گروپ – (ارکائیو)

## حوالہ جات

زمرہ:اسلامیہ کالج لاہور کے فضلا
زمرہ:بقید حیات شخصیات
زمرہ:پاکستانی مرد اسکواش کھلاڑی
زمرہ:پشتون شخصیات
زمرہ:تمغائے حسن کارکردگی وصول کنندگان
زمرہ:خان خاندان (اسکواش)
زمرہ:کامنز زمرہ جس کا ربط ویکی ڈیٹا پر ہے
زمرہ:نشان امتیاز وصول کنندگان
زمرہ:ویکی ڈیٹا سے مختلف مختصر وضاحت
زمرہ:ہلال امتیاز وصول کنندگان
زمرہ:1963ء کی پیدائشیں

زمرہ:بیسیویں صدی کے پاکستانی مرد کھلاڑی
رقص کا بخار

رقص کا بخار( نارويجن … Dansefeber ) ٹی وی ناروے سے پيش کيا گيا رقص کے مقابلے کا ايک پروگرام تھا۔ يہ پروگرام امريکا کے فاکس ٹی وی چينل کے مقابلہ رقص پروگرام " اچھا، تمہارا خيال ہے کہ تمہيں رقص کرنا آتا ہے " کی طرز پر بنايا گيا تھا۔

رقص کا بخار میں حصہ لينے والے رقاصوں کے انتخاب کيلئے ناروے کے مختلف بڑے شہروں میں امتحان رکھے جاتے تھے۔ رقص کی مختلف اصناف جيسے سالسا،بال روم، ہپ ہاپ، اسٹريٹ ڈانس، معاصر رقص، جاز، بيلے اور ديگر مختلف اصناف سے تعلق رکھنے والے رقاص اس مقابلے کو جيتنے کيلئے سر دھڑ کی بازی لگاتے تھے۔

رقص کا بخار کے پہلے موسم کا مقابلہ 2006 میں رکھا گيا، جسے عادل خان نامی پاکستانی نژاد نارويجن بريک ڈانسر نے جيتا۔ 2007 میں ہونے والے دوسرے موسم کے مقابلے کو" ہانہ ميو واتن " نامی جديد رقص کی ماہر رقاصہ نے جيتا۔

2008 میں اس پروگرام کا نام تبديل کر کے " اچھا، کیا تم سوچتے ہو کہ تم رقص کر سکتے ہو، اسکينڈے نيويا" رکھ ديا گيا۔ نئے نام کے تحت ہونے والے س مقابلے میـں ناروے، ڈنمارک اور سویڈن کے رقاصوں نے حصہ ليا۔ اس مقابلے کو ناروے کی اسٹريٹ ڈانس سے تعلق رکھنے والی رقاصہ مونا جينيتے بيرنٹسن نے جيتا۔ يہ اس سلسلے کا آخری مقابلہ ثابت ہوا کيونکہ اسے معاشی وجوہات کی وجہ سے بند کر ديا گيا۔

زمرہ:فن
زمرہ:فنون لطیفہ
زمرہ:ناروے
زمرہ:ویکی ڈیٹا سے مطابقت رکھنے والی مختصر تفصیل
اوسلوشہر فنکار ايوارڈ

اوسلوشہر فنکار ايوارڈ کا اجرا 1978 میں کيا گياہے . اس ايوارڈ سے ہر سال 4 - 5 فنکاروں کو نوازا جاتا ہے، ما سوائے 1991 کے جب مطلوبہ مالياتی وسائل مہيا نہ ہونے کی وجہ سے اس ايوارڈ کی تقسيم کی تقريب منعقد نہ کی جا سکی۔

اوسلوشہری فنکار ايوارڈ کميٹی کے منشور کے مطابق يہ ايوارڈ ايسی شخصيات کو ديا جاتا ہے جنھوں نے پچھلے چند سالوں ميں اوسلو شہر میں فنی طور پر نماياں خدمت انجام دی ہوں .

يہ ايوارڈ ايک ڈپلومے اور ايک مخصوص رقم پر مشتمل ہوتا ہے اور اسے اوسلو کی شہری حکومت کی جانب سے اوسلو کے مئیر تقسيم کرتے ہیں۔ يہ تقريب بالعموم اوسلو شہر ثقافت ایوارڈ کی تقسيم کے ساتھ اکٹھی رکھی جاتی ہے۔

زمرہ:1978ء میں قائم شدہ اعزازات
زمرہ:اعزازات برائے  بصری فنون
زمرہ:فن
زمرہ:نارویجن اعزازات
زمرہ:ناروے
زمرہ:ناروے میں 1978ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
جناح پیپلز میموریل ہال

**جناح پیپلز میموریل ہال** بھارت کے شہر ممبئی میں انڈین نیشنل کانگریس کے احاطے میں واقع ہے جو لمنگٹن روڈ پر تعمیر کیا گیا ہے۔
یہ ہال ممبئی شہر کے باسیوں کی جانب سے محمد علی جناح اور ان کی بیگم کی ان خدمات کے اعتراف میں تعمیر کروایا جو انھوں نے ممبئی کے برطانوی گورنر فری مین تھامس اول کے سامراجی دور میں اس شہر کے مکینوں کے لیے ادا کیں۔ یہ ہال 1918ء میں تعمیر کیا گیا تھا اور یہ پرانا کانگریس ہاؤس میں واقع تھا جو اب پی۔ جے۔ ہال بھی کہلاتا ہے۔
## مزید دیکھیے
* جناح ہاؤس

## بیرونی روابط
* یادگار جو ریاست کی ملکیت نہیں۔ ٹائمز آف انڈیا
* جناح ایڈوانی کی نظر میں

زمرہ:بھارتی عمارات و ساخات نامکمل
زمرہ:تاریخ ممبئی
زمرہ:محمد علی جناح کی یادگاریں
زمرہ:ممبئی کی عمارات و ساخات
زمرہ:ممبئی کے پرکشش مقامات
قائد اعظم ہاؤس

**قائد اعظم ہاؤس** جو **فلیگ سٹاف ہاؤس** بھی کہلاتا ہے، پاکستان کے بانی، قائد اعظم محمد علی جناح کی شخصیت کے جدید پاکستان پر مرتب ہونے والے مثبت اثرات کی یادگار کے طور پر تعمیر کیا جانے والا میوزیم ہے۔ یہ پاکستان کے صوبہ سندھ کے شہر کراچی میں واقع ہے۔ یہ عمارت محمد علی جناح کی سابقہ رہائش گاہ ہے، جو یہاں 1944ء سے اپنی وفات یعنی 1948ء تک رہائش پزیر رہے۔ ان کی ہمشیرہ فاطمہ جناح یہاں 1964ء تک رہائش پزیر رہیں۔ یہ عمارت حکومت پاکستان نے 1985ء میں اپنی تحویل میں لے لی اور اس عمارت کو بطور میوزیم محفوظ کر دیا گیا۔
## حوالہ جات

## بیرونی روابط
* سٹاف ہاؤس کے تبدیلی نام کی مذمت - روزنامہ ڈان
* قائد اعظم ہاؤس میوزیم

زمرہ:پاکستان کے عجائب گھر
زمرہ:پاکستان میں 1985ء کی تاسیسات
زمرہ:سندھ کی عمارات و ساخات
زمرہ:سندھ میں ثقافتی ورثہ مقامات
زمرہ:کراچی
زمرہ:کراچی کی عمارات و ساخات
زمرہ:کراچی میں عجائب گھر اور نگارخانے
زمرہ:محمد علی جناح کی یادگاریں
زمرہ:کراچی میں عجائب گھر
زمرہ:کامنز زمرہ جس کا ربط ویکی ڈیٹا پر ہے
زمرہ:پاکستان کی قومی علامات
زمرہ:کراچی میں ثقافتی مقامات
زمرہ:ویکی ڈیٹا سے مطابقت رکھنے والی مختصر تفصیل
شندور

شندور دنیا کا بلند ترین پولوگراؤنڈ کے طور پر مشہور ہے جہاں پر ہر سال گلگت بلتستان اور چترال کی ٹیموں کے درمیان پولو کا مقابلہ دیکھنے کے لیے دنیا بھر سے سیاح جولائی کو شندور کا رخ کرتے ہیں۔ شندور میں دو بڑی جھیلیں بھی ہیں۔ ایک جھیل ماحوران پال پولوگراؤنڈ کے پاس واقع ہے اور دوسری جھیل مشہور زمانہ مس جنالی کے پاس واقع ہے۔

شندور گلگت بلتستان کے ضلع غذر اور خیبر پختونخوا کے ضلع چترال کے بالکل درمیان واقع ہونے کی وجہ سے ہمیشہ اختلاف اور جھگڑوں کے علاؤہ سیاسی اداکاروں کا بھی ایک محور رہا ہے۔

## حدود اربعہ

ضلع غذر کے نقشے پر شندور مغرب کی سمت اور چترال کے نقشے پر مشرق کی سمت میں واقع ہے۔ طبعی لحاظ سے شندور پانچ حصوں پر مشتمل ہے۔ پہلا حصہ غوݯھار کہلاتا ہے۔دوسرا حصہ زنگیان شال کے نام سے پہچانا جاتا ہے۔  تیسرا حصہ جھیل کے اطراف کا میدانی علاقہ ہے جو جسے پنجی لشٹ کہتے ہیں چوتھا حصہ مڑان شال کہلاتا ہے جو جھیل کے مشرق میں ہے۔ پانچواں حصہ اشپیر زوم کہلاتا ہے۔

## وجہ تسمیہ

شندور کی وجہ تسمیہ کے حوالے سے کافی آرا پائے جاتے ہیں۔ یہاں کے مقامی بزرگوں کے بقول شندور کو زمانہ قدیم میں شاہانن دور کہا جاتا تھا جس کا مطلب ہے بادشاہوں کا گھر۔ چونکہ مقامی حاکم، مہتر اور راجاگان یہاں آکر پڑاؤ ڈالتے تھے اور پولو بھی کھیلا کرتے تھے۔ ایک اور روایت کے مطابق شندور کو پرانے زمانے میں شاوانانن دور سے بھی جانا جاتا تھا۔ کھوار زبان میں شاوانانن دور پریوں کے مسکن یا پریوں کے گھر کو کہا جاتا ہے۔

## پولو کا آغاز

شندور میں زمانہ قدیم سے پولو کھیلنے کا رواج رہا ہے۔ غذر اور چترال کے مقامی لوگ جب گرمیوں میں اپنے مال مویشی لے کر شندور آتے تو ساتھ کسی کھلے میدان میں پولو بھی کھیلتے تھے۔ رسمی طور پر شندور میں پولو کا آغاز اس وقت ہوا جب گلگت بلتستان کے انگریزی پولیٹیکل ایجنٹ لفٹننٹ کرنل ایویلین ہے کاب (جسے مقامی لوگ کاب صاب کہتے ہیں) نے شندور پر ایک مہا پولوگراؤنڈ بنانے کا حکم صادر فرمایا۔ پولوگراؤنڈ کی تعمیر کا یہ حکم کوہ غذر کے چارویلو اعلیٰ نیت قبول حیات کاکاخیل کو ملا تھا جنھوں نے اپنے حدود میں رہنے والے لوگوں کو کثیر تعداد میں جمع کیا اور یوں پولوگراؤنڈ کی تعمیر کا کام چند دنوں سے ایک مہینے کے قلیل عرصے میں مکمل ہوا۔ اس پولوگراؤنڈ کو۔مس جنالی کا نام دیا گیا۔ کرنل کاب اس کام سے متاثر ہوئے اور کسی انعام کی پیش کش کی جسے چاوریلو نیت قبول حیات کاکاخیل نے مسترد کر دیا۔ مگر کاب کی زد کی وجہ سے چارویلو نیت قبول حیات نے انعام کو اجتماعی مفاد میں لینے لیے مطالبہ کیا کہ انگلستان سے ٹھنڈے پانی کی مچھلی ٹراؤٹ وافر مقدار میں لاکر دریائے غذر اور متصل جھیلوں میں ڈال دیا جائے۔ یہ مطالبہ پورا ہوا اور یوں اس نسل کی مچھلی نے نقل مکانی کرکے ضلع غذر کی بیشتر جگہوں تک پہنچ گئی۔ اور یوں سیاحوں کے لیے بھی پولو میچ دیکھنے کے لیے ایک بڑے گراونڈ کے علاؤہ کھانے کے لیے مچھلی کی ایک بہترین نسل بھی پیدا ہو گئی۔

## حوالہ جات


زمرہ:پاکستان میں پولو
زمرہ:سلسلہ کوہ ہندو راج
زمرہ:سطح مرتفع پاکستان
زمرہ:گلگت بلتستان کی جھیلیں
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:پہاڑی درے
زمرہ:گلگت بلتستان کے پہاڑی درے
زمرہ:خیبر پختونخوا کے پہاڑی درے
زمرہ:پاکستان کے پہاڑی درے
زمرہ:ضلع غذر
زمرہ:پاکستان میں ذخائر آب
زمرہ:پاکستان میں کیمپنگ
پولو

**پولو**  ایک ٹیم کھیل ہے جسے گھوڑوں پر بیٹھ کر کھیلا جاتا ہے، اس کا مقصد حریف ٹیم کے خلاف گول کرنا ہوتا ہے۔ اس میں کھلاڑی ایک پلاسٹک یا لکڑی کی گیند کو بڑے ہاکی جیسے ڈنڈوں سے مار کر سامنے والی ٹیم کے گول میں ڈالنے کی كوشش کرتے ہیں۔ روایتی طریقہ میں یہ کھیل بڑی رفتار سے ایک بڑے کھلے میدان میں کھیلا جاتا ہے، ہر ٹیم میں چار کھلاڑی ہوتے ہیں۔

اٹھارویں صدی کے برطانوی ہند میں انگریزوں نے بنگال میں اس کھیل کو متعارف کرایا اور 1875ء میں اس کھیل کے قوانین بھی وضع کیے، بعد ازاں یہ کھیل پوری دنیا میں پھیل گیا۔ نیز مغرب میں اس کھیل کو متعارف کرانے کا سہرا ان برطانوی فوجیوں کو جاتا ہے جو ہندوستان میں رہائش پزیر تھے۔ 1877ء میں پہلی بار جب یہ کھیل عالمی سطح پر کھیلا گیا، تو اس وقت ارجنٹائن پولو میں رہنما ملک سمجھا گیا۔

## مزید دیکھیے
* چوگان

## حوالہ جات
Free Style Polo - پولو 

زمرہ:ایران سے شروع ہونے والے کھیل
زمرہ:ایرانی ایجادات

زمرہ:چھوٹے پیغام خانوں کا استعمال کرنے والے مضامین
زمرہ:سابقہ گرمائی اولمپک کھیل
زمرہ:گھڑ سواری کھیل
زمرہ:ویکی ڈیٹا سے مطابقت رکھنے والی مختصر تفصیل

زمرہ:گیند والے کھیل
زمرہ:پولو
ٹی وی ناروے

تصغیر
**ٹی وی ناروے** ( نارويجن: تھے وے نورگے: TVNorge جس کا مخفف پہلے TVN اور اب صرف N ہے) ايک نارويجن ٹی وی چينل ہے۔

اس چينل کا اجرا 5 دسمبر 1988 کو ہوا۔ يہ ايک نجی چينل ہے، جسے صرف پچاس ہزار نارویجن کرونا کی قلیل مقدار سے شروع کیا گیا۔ ٹی وی نورگے کی نشريات بذريعہ کيبل يا ڈش انٹينا کی مدد سے ديکھی جا سکتی ہیں۔ يہ پہلا نارويجن چينل ہے جسے اشتہارات سے حاصل ہونے والی آمدنی سے چلايا جاتا ہے۔

ٹی وی ناروے نے 3 اکتوبر 2008 سے ہائی ڈيفینشن ( High Definition ) نشريات کا آغاز کيا ہے۔ 2009 کے آغاز سے ٹی وی ناروے نے خود بھی ہائی ڈيفینشن پروگرام بنانے شروع کر دئے ہیں۔

يہ چينل نوجوانوں ميں بہت زيادہ مقبول ہے جس کی بڑی وجہ اس پر دکھائے جانے والے غير ملکی خصوصا امريکی پروگرام ہیں۔

## حوالہ جات

زمرہ:1988ء میں قائم ہونے والے ٹیلی ویژن چینل اور اسٹیشن
زمرہ:ناروے
زمرہ:ناروے میں 1988ء کی تاسیسات
زمرہ:ناروے میں ٹیلی ویژن سٹیشن
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
ہيڈا ايوارڈ

ہيڈا ايوارڈ ناروے کی تھيٹر کی دنيا کا سب سے اعزاز ہے۔ اس ايوارڈ کا نام ناروے کے شہرہ آفاق تمثيل نگار ہينرک ابسن ( Nenrik Ibsen ) کے مشہور ڈراما " ہيڈا گابلر " ( Hedda Gabler ) کے مرکزی کردار کے نام پر رکھا گياہے۔ اس ايوارڈ کا اجرا 1998 میں عمل میں آيا۔ اور يہ ايوارڈ بہترين کارکردگی کی بنيادپر 11 درج ذيل شعبوں سے تعلق رکھنے والے لوگوں ميں تقسيم کياجاتا ہے 
* بہترین اداکارہ
* بہترین اداکار
* بہترین معاون اداکارہ
* بہترین معاون اداکار
* بہترین ہدايتکار 
* سال کی بہترين تمثيل 
* ملبوسات ڈیزائن / روشنی کا انتظام / سیٹ کی تزئین 
* بچوں يا نوجوانوں کے پروگرام
* خاص فنی پيشکش
* سال کا بہترين نووارد
* اعزازی ايوارڈ
 
ہيڈا ايوارڈ کے ہر زمرے میں تین امیدواروں کو نامزد کيا جاتا ہے۔ فاتح کا نام ایوارڈ کی تقریب کے دوران کيا جاتا ہے۔ " سال کا بہترين نووارد" اور " اعزازی ايوارڈ " کے شعبوں ميں ايسے تين لوگوں کی نامزدگياں نہيں ہوتيں بلکہ جو لوگ اس کے حقدار قرار پاتے ہيں ان کے نام کا اعلان پہلے سے ہی کر ديا جاتا ہے۔

زمرہ:نارویجن اعزازات
زمرہ:ناروے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ناروے میں تھیٹر
سلسلہ کوہ

[تصغیر|[ہمالیہ، دنیا کے بلند ترین پہاڑی سلسلے، کا خلا سے منظر]]
تصغیر|سمندر کی تہ میں موجود دنیا کا لمبا ترین پہاڑی سلسلہ
[تصغیر|[سلسلہ کوہ انڈیز|کوہ اینڈیز، خشکی پر دنیا کے لمبے ترین پہاڑی سلسے، کا فضاء سے منظر]]
**پہاڑی سلسلہ** پہاڑوں کی ایک مسلسل قطار کو کہتے ہیں۔ ان پہاڑوں کے اردگرد عموماً سطح زمین بھی بلند ہوتی ہے اور انھیں وادیاں اور درّے ایک دوسرے سے جدا کرتے ہیں۔ سلسلہ ہمالیہ میں دنیا کے بلند ترین پہاڑ موجود ہیں، جن میں بلند ترین ماؤنٹ ایورسٹ ہے۔ دنیا کا طویل ترین پہاڑی سلسلہ سمندر کی تہ میں ہے اور تقریباً پوری دنیا کا چکر لگاتا ہے۔ اس سلسلے کی لمبائی 65,000 کلومیٹر ہے اور اگر اس کی شاخوں کو بھی شامل کر لیا جائے تو لمبائی 80,000 کلومیٹر ہو جاتی ہے۔ کوہ اینڈیز خشکی پر موجود طویل ترین پہاڑی سلسلہ ہے جس کی لمبائی 7,000 کلومیٹر ہے۔

## حوالہ جات

زمرہ:پہاڑ
زمرہ:سلاسل کوہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ارضیاتی صوبے
زمرہ:جغرافیائی اصطلاحات
فرازروی اول

[تصغیر|[ہنری باربر (کوہ پیما)|ہینری باربر کی ماؤنٹ ولنگٹن، تسمانیہ پر 1975ء میں فتح اول]]

کوہ پیمائی میں کسی پہاڑی چوٹی کو قابل ثبوت انداز میں پہلی بار کامیابی سے سر کرنے کو فتح اول کہتے ہیں۔ چونکہ چوٹی تک پہنچنے کے ایک سے زیادہ راستے ہو سکتے ہیں اس لیے کسی مخصوص راستے سے پہلی بار چوٹی تک پہنچنے کو اس راستے سے فتح اول کہا جاتا ہے۔ فتح اول اس لحاظ سے قابلِ ذکر ہوتی ہے کہ اس میں حقیقی دریافت اور زیادہ خطرات کا سامنا ہوتا ہے۔ بعد کی کوششیں فتح اول میں اکٹھی کی گئی معلومات کی بنیاد پر نسبتاً آسان ہوجاتی ہیں۔

## بیرونی روابط
* الپائنسٹ میگزین – پیٹر مورٹائمر کی *فتح اول*۔ شمارہ 17۔

زمرہ:اصطلاحات کوہ پیمائی
زمرہ:اولین واقعات
زمرہ:ویکی ڈیٹا سے مطابقت رکھنے والی مختصر تفصیل
سو یو تھینک یو کین ڈانس

**اچھا، تمھارا خيال ہے کہ تمہيں رقص کرنا آتا ہے**. ( انگريزی: So You Think You Can Dance ) رقص کا ايک امريکی پروگرام ہے مرتبہ جو فاکس ٹی وی چينل سے پہلی مرتبہ 20 جولائی، 2005ء کو نشر کياگيا۔ اسے موسيقی کے مشہور امريکی پروگرام آئیڈل [ Idol ] کی طرز پر بنايا گيا ہے۔ آئیڈل ہی کی طرح ملک بھر سے امتحان کے عمل سے گزار کر مدمقابل منتخب کیے جاتے ہیں۔ اس پروگرام کو سائیمن فلر ( Simon Fuller ) اور نائیجل ليتھگو ( Nigel Lythgoe ) نے تخليق کيا ہے جو آئیڈل کے بھی خالق ہیں۔

یہ پروگرام 2006ء کے موسم گرماميں 18 سے 49 سال کی عمر کے لوگوں کا مقبول ترين پروگرام قرار پايا تھا۔ يہ پروگرام نیوزی لینڈ، یوکرائن، ترکی، اسرائیل، کینیڈا، جرمنی، یونان، پولینڈ، ملائیشیا، ناروے، بلجیم، نیدر لینڈز، جنوبی افریقا، برطانیہ، آسٹریلیا اور پرتگال میں کئی مختلف ناموں سے پيش کيا جاتا ہے۔

اس پروگرام میں حصہ لينے والوں کا انتخاب کرنے کے لیے ہر سال امريکہ کے بڑے بڑے شہروں میں مقابلے رکھے جاتے ہيں اور رقص کی مختلف اقسام جيسے سالسا، بال روم، ہپ ہاپ، اسٹريٹ ڈانس، معاصر رقص، جاز، بیلے ،ٹيپ( Tap ) کے علاوہ ديگر تمام اقسام سے تعلق رکھنے والے رقاصوں کی امتحان ميں شموليت کی حوصلہ افزائی کی جاتی ہے۔

### انداز
اس شو میں حصہ لینے والوں کا تعین کرنے کے لیے ایک امتحان رکھا جاتا ہے۔ امیدواروں کو یکے بعد دیگرے ایک کمرے میں ججوں کے ايک پینل کے سامنے اپنی صلاحیتوں کا اظہار کرنا ہوتا ہے۔ کامیاب امیدواروں کو بعد میں مزید امتحانوں سے گذرنا پڑتا ہے جیسے انھیں کسی کوریوگرافر سے چند دنوں میں رقص کی مشق سیکھنے کے بعد پھر امتحان دینا ہوتا ہے۔ یہ عمل پورا ہفتہ لیتا ہے،جس میں ہر روز امیدواروں کی چھانٹائی ہوتی ہے ان امتحانوں میں امیدواروں کی سیکھنے کی استعداد، نئے سانچے میں ڈھلنے کی استعداد اور رفتار وغيرہ جانچی جاتی ہے۔ اس کے علاوہ امیدواروں کو مختلف گروہوں میں تقسیم کر کے ہر گروہ کو ایک ایک گانا دیا جاتا ہے، ہر گروہ نے خود رقص کی اپنی مشق بنا کر دوسرے دن اس کا مظاہرہ کرنا ہوتا ہے۔ گروہی امتحان کے علاوہ انفرادی طور پر بھی رقص کی صلاحيتوں کا اظہار کرنا ہوتا ہے۔ ان سب امتحانوں سے گزرنے کی بعد 20 کے لگ بھگ مد مقابل چنے جاتے ہیں، جنھیں ہر ہفتہ ٹی وی پر براہ راست نشر کيے گئے مقابلہ رقص میں حصہ لینا ہوتا ہے۔ یہاں پر ناظرین اپنے پسندیدہ رقاصوں کے لیے ووٹ کرتے ہیں۔ کم ترين ووٹ ملنے والے دو امیدوار ہر ہفتے مقابلے سے باہر کر دیے جاتے ہیں۔ آخری مقابلہ عموماً 4 سے 6 رقاصوں کی درمیا ن ہوتا ہے۔ سب سے زیادہ ووٹ ملنے والا امیدوار کامیاب قرار پاتا ہے۔

زمرہ:2010 کی دہائی کے امریکی ٹیلی ویژن سلسلے
زمرہ:انگریزی ٹیلی ویژن پروگرام
زمرہ:2005ء میں شروع ہونے والی امریکی ٹیلی ویژن سیریز
زمرہ:ویکی ڈیٹا سے مطابقت رکھنے والی مختصر تفصیل